Практыкаванне №12

**К к**

|  |
| --- |
| Што знайшла літара К пад елкай? Намалюй падарункі на літару К! |

ХАТНЯЕ ЗАДАННЕ № 12

|  |  |
| --- | --- |
| *Знайдзіце і выкрэсліце ўсе літары Й. Падлічыце. Колькі атрымалася?**А што наогул можна клеіць клеем?* | МАЦЕЙ І КЛЕЙКлей праліўся на падлогу.Стаў Мацей анучай соўгаць -І прыклеіўся. Надзейна!Добры клей набыў Мацей наш! |

Пагуляйцеся ў “фотаробат”. Складзіце апісанне знаёмага чалавека – рост, вага, колер валасоў, колер вачэй, асаблівасці носа, вушэй, вуснаў і г.д. і прапануйце сваякам пазнаць, каго вы загадалі.

Вось якія словы вам, магчыма, спатрэбяцца (зразумела, спіс далёка няпоўны):

|  |  |
| --- | --- |
| Рост і фігура | Высокі, нізкі, сярэдняга росту, рослы, недарослы, танклявы, хударлявы, мажны, тоўсты, каржакаваты, прысадзісты. |
| Твар  | Круглявы, выцягнуты, квадратны, трохкутны, бледны, збляднелы, загарэлы, пачырванелы, пасівералы, вытанчаны. |
| Валасы, вусы, барада  | Цёмныя, светлыя, рудыя, русыя, сівыя, чорныя, каштанавыя, рэдкія, густыя, кароткія, доўгія, калматыя, ускудлачаныя, прылізаныя, стрыжаныя, хвалістыя, прамыя, кудзеркі, завітыя, нечасаныя. |
| Бровы | Густыя, тонкія, выгнутыя, простыя, зрасліся на пераноссі. |
| Нос | Просты, крывы, загнуты, “бульбінай”, кірпаты. |
| Вочы  | Сінія, зялёныя, блакітныя, карыя, чорныя, шэрыя, пукатыя, глыбока пасаджаныя. прымружаныя. |
| Вусны  | Тонкія, падцятыя, скрыўленыя, пульхныя, напаўраскрытыя, вільготныя, сухія, ружовыя, пунсовыя. |
| Шчокі  | Таўсматыя, запалыя, румяныя, ружовыя, аксамітныя. |
| Падбароддзе  | Валявое, бязвольнае, раздвоенае, вострае, круглае, няголенае, зарослае. |
| Вушы | Маленькія, вялікія, высока альбо нізка пасаджаныя, прыціснутыя, лапавухія. |

Складзіце на асобным аркушы крыжаванку (красворд), прысвечаную чалавечаму целу. Лепшыя крыжаванкі ўвойдуць у кніжку!

Прыдумайце вершык-зарадку, які можна распавядаць – і рабіць практыкаванне. Напрыклад:

Вецер дзьме, гайдае дрэвы –

Управа, улева, управа, улева!

(робім нахілы ў бакі з паднятымі рукамі-галінкамі)

Падрыхтуйцеся навучыць нас усіх свайму вершыку (удзел бацькоў вітаецца!)

Прыходзьце на наступныя заняткі, прыносьце выкананыя заданні і прыводзьце сяброў!